**PRAVILA TEKMOVANJA**

Letos bosta sodelovali dve kategoriji po 16 tekmovalcev: - stari med 12 in 18 let (mladoletni)

in - stari nad 18 let (polnoletni)

Na tekmovanje se lahko prijavite **mladoletni** po dopolnjenem 12 letu do starosti 18 let. Prijavljeni mladoletnik sprejema pravila tekmovanja in pravila igre. Omejitev prijav je 16 tekmovalcev. Mladoletni lahko sodelujejo le s soglasjem staršev oz. skrbnikov.

Za drugo kategorijo se prijavijo **starejši od 18 let**. Prijavljeni polnoletni tekmovalec sprejema pravila tekmovanja in pravila igre. Omejitev prijav je 16 tekmovalcev.

Prijavljeni tekmovalci do števila 16 boste po meilu dobili navodila oziroma PRAVILA IGRE VOVKALCE 2024, ki jih boste upoštevali na tekmovanju.

V kolikor na dan tekmovanja ob napovedanem času, pred pričetkom tekmovanja, prijavljeni izbrani tekmovalec ni prisoten, v igri tekmuje drugi razpoložljivi tekmovalec.

Tekmovalci pridite v kulturno dvorano na Sovodenj v soboto, 19. oktobra ob 16.45. Pred tekmovanjem **polnoletni** opravite plačilo prijavnine v višini 5 eur. **Za mladoletne** ni plačila prijavnine, prinesti pa morate natisnjeno in od staršev podpisano soglasje, da dovoljujejo sodelovanje v igri. Sodnik lahko od tekmovalca zahteva osebni dokument na vpogled, zato ga imejte s seboj.

Pred začetkom tekmovanja boste prijavljeni tekmovalci lahko odigrali eno igro za ogrevanje.

Po tem boste tekmovalci izžrebali tekmovalne pare in tekmovalne pozicije pri mizah. Prvo izžrebani v paru pomeni pozicijo »ovce«. Najprej bodo prvi krog tekmovali polnoletni tekmovalci, za njimi pa prvi krog mladoletni tekmovalci.

Uradni začetek prireditve nastopi ob 17. uri, oziroma po pozdravu organizatorja.

Pred začetkom tekmovanja so tekmovalci še javno seznanjeni s pravili tekmovanja.

Tekmovanje se prične na sodnikov znak. Pričetek vsakega kroga iger je sočasen. Čas trajanja ene igre je največ 20 minut.

Tekmovanje poteka na izpadanje ob končani eni igri. V naslednji krog nadaljuje tekmovalec, ki je igro dobil. Pozicijo spet določi žreb.

Vsak udeleženec tekmovanja dobi spominsko zahvalo. Tekmovalci, ki osvojijo prva tri mesta, prejmejo posebne nagrade.

Tekmovanje se zaključi z razglasitvijo uradnih rezultatov ter podelitvijo zahval in nagrad.

Tekmovalci soglašate z uporabo podatkov za namen obveščanja, organiziranja tekmovanja in objavo fotografij s tekmovanja.

Vabi Turistično društvo Sovodenj